Lannwedhenek - Wikipedia

# Lannwedhenek

### Dhiworth Wikipedia, an godhoniador rydh

Porth ha kayow Lannwedhenek

Lannwedhenek yw penn tornysi daromrys y'n arvor a-gledhbarth Kernow, Breten Veur, nebes 22 km dhe'n est a Dewynn Pleustri war aber Avon Kammel. An keginer Rick Stein a biw niver a voestiow hag ostelyow y'n dre.

Yma hanow sowsnek an dre, Padstow, ow talleth gans Petrek, sans kembrek devedhys y'n kyrghynn yn 500 OK.

Diwysyans hengovek an dre yw pyskessa, hag yma re lestri pyskessa hwath. Orth niveryans 2001, poblans plyw Lannwedhenek o 3 162 a drigoryon.¹ Y hyllir tretha a-dreus an Kammel. A-dhia 1899 bys 1967, linenn hyns-horn a gevrenna Lannwedhenek dhe Vosvenegh ha Ponsrys; y'n dydhyow ma, an linenn ma yw hyns rag kerdhes po diwrosa ryb an avon.

## [chanjya] Hobihors

Geryes da yw an Goel "Hobihors" rag Kalann Me.[1] An goel a dhallath Nos Kalann Me, pan gan tus an dre "kan an myttin". Morow, y lennir an dre a lasneth ha gorra bleujyow a-dro dhe welenn Me.

Ena y teu donsyoryon worow gwiskys yn kapa dhu ha visour boban. An Hobihors a hwil kachya morenyon yonk yn-dann y gapa. Hanternos dydh Kalann Me y kan an pobel a vernans an Hobihors bys y dhasvywnans an nos Kalann Me ow sywya.

## [chanjya] Kampoellans

1. Konsel Kernow hag ONS, 2001. Poblans plywek rag Kernow Gledh.

Retrieved from "http://kw.wikipedia.org../../../l/a/n/Lannwedhenek.html"

Category: Trevow yn Kernow

##### Views

- Ethygel
- Dadhelva
- Current revision

##### Hwilas

##### Tavosow erell

- English